

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**

 **ՂԵԿԱՎԱՐԻ ՏԵՂԱԿԱԼ**

**Ո Ր Ո Շ ՈՒ Մ N ՏԾ/Ք/439-2022-Ա/06**

**Վարչական տույժ նշանակելու մասին**

**ք․ Երևան «02» հունիսի 2022թ․**

 Ես՝ ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Աշոտ Շահբազյանս, ուսումնասիրելով Տեսչական մարմնի Երևանի տարածքային բաժնի կողմից իրականացված ստուգումների արդյունքում 2022 թվականի մայիսի 10-ին կազմված թիվ ՏԾ/Ք/439-2022-Ա ստուգման ակտը և վարչական վարույթի նյութերը՝

 **ՊԱՐԶԵՑԻ**

 Տեսչական մարմնի ղեկավարի 23․03․2022թ․ թիվ ՏԾ/Ք/439-2022-Ա հանձնարարագրի հիման վրա Տեսչական մարմնի Երևանի տարածքային բաժնի կողմից 2022 թվականի ապրիլի 11-22-ը ստուգումներ են իրականացվել ՀՀ ք․ Երևան, Արաբկիր 51 փողոց 3/1 հասցեում, բազմաբնակարան բնակելի շենքի շինարարական աշխատանքների՝ քաղաքաշինության բնագավառում իրավական ակտերի պահանջների կատարման և պահպանման նկատմամբ։

 Իրականացված ստուգումների արդյունքում 10․05․2022թ․ կազմվել է թիվ ՏԾ/Ք/439-2022-Ա ստուգման ակտը, համաձայն որի՝ շինարարական աշխատանքներն իրականացվել են համաձայնեցված նախագծին ոչ համապատասխան, որոշ շրջաններում -9,90 նիշից մինչև +0,000 նիշը սյուների պիլոնների չափը և դասավորվածությունը փոփոխված է։

 Վերը նշված խախտումների վերաբերյալ հեղինակային հսկողի կողմից շինարարության վարման մատյանում գրառումները թերի են կատարվել։

 Այսինքն՝ հեղինակային հսկող «ԼՎՔ» ՍՊ ընկերության (ՀՎՀՀ՝ 02575681) կողմից խախտվել է ՀՀ քաղաքաշինության նախարարի 2008 թվականի հունվարի 14-ի  ՀՀՇՆ I-3.01.01-2008 «Շինարարական **արտադրության կազմակերպման աշխատանքների կատարում** շինարարական նորմերը հաստատելու մասին թիվ 11-Ն որոշման հավելված Ա-ի պահանջը, որի համար «Քաղաքաշինության բնագավառում իրավախախտումների համար պատասխանատվության մասին» օրենքի 11-րդ հոդվածով նախատեսված է վարչական պատասխանատվություն։

 Վերոնշյալ վարչական իրավախախտման վերաբերյալ գործի քննությունը նշանակվել է 12․05․2022թ-ին, որին մասնակցել է «ԼՎՔ» ՍՊ ընկերության տնօրեն Լևոն Վարդանյանը (անձնագիր՝ AT 0304557, տրված 13.11.2019թ-ին, 011-ի կողմից)։ Վերջինս վերը նշված վարչական իրավախախտման և կազմված արձանագրության վերաբերյալ առարկություններ չի ներկայացրել։

 **ՀՀ վարչապետի 2018 թվականի հունիսի 11-ի N 730-Լ որոշման հավելվածի 1-ին կետի** համաձայն՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում` հանդես գալով Հայաստանի Հանրապետության անունից:

 **Նույն որոշման հավելվածի 11-րդ կետի 4-րդ ենթակետի** **համաձայն՝** քաղաքաշինության բնագավառում Տեսչական մարմինը լիազորված է օրենքով սահմանված դեպքերում և կարգով նշանակելու վարչական տույժեր(․․․․)։

 **ՀՀ քաղաքաշինության նախարարի 1998 թվականի սեպտեմբերի 28-ի «Շինարարության նկատմամբ հեղինակային հսկողության իրականացման հրահանգ»-ը հաստատելու մասին թիվ 143 հրամանի 4․5 կետի համաձայն՝** հեղինակային հսկողը հետևում է քաղաքաշինական օբյեկտի իրականացման համապատասխանությանը հաստատված նախագծի պահանջներին ու լուծումներին։

**ՀՀՇՆ I-3.01.01-2008** «**Շինարարական արտադրության կազմակերպման աշխատանքների կատարում շինարարական նորմերը հաստատելու մասին թիվ 11-Ն որոշման հավելված Ա-ով** հաստատված է աշխատանքների ընդհանուր մատյանի ձևը և վարման կարգը։

 **«Քաղաքաշինության բնագավառում իրավախախտումների համար պատասխանատվության մասին» օրենքի 11-րդ հոդվածի համաձայն՝** շինարարության ընթացքում հեղինակային հսկողության պարտականությունը չկատարելը կամ խախտումներով կատարելը առաջացնում է տուգանքի նշանակում` սահմանված նվազագույն աշխատավարձի քսանապատիկի չափով:

 **Նույն օրենքի 4-րդ հոդվածի համաձայն**՝ քաղաքաշինության բնագավառում իրավախախտումներ կատարելու համար կարող են կիրառվել`

ա) տուգանքի նշանակում

բ) քաղաքաշինական գործունեություն իրականացնելու լիցենզիայի գործողության կասեցում

գ) քաղաքաշինական գործունեություն իրականացնելու լիցենզիայի գործողության դադարեցում:

 Սույն օրենքի սահմաններում տույժ նշանակելն իրավախախտում կատարած իրավաբանական անձին չի ազատում այն պարտականության կատարումից, որի չկատարման համար նշանակվել է տույժ:

 Եթե իրավաբանական անձը սույն օրենքով սահմանված կարգով ենթարկվում է պատասխանատվության, ապա այդ նույն իրավախախտման համար ֆիզիկական անձը չի կարող ենթարկվել պատասխանատվության:

 **Նույն օրենքի 14-րդ հոդվածի համաձայն**՝ սույն օրենքով նախատեսված խախտումներն արձանագրում և տուգանքներ է նշանակում տեսչական մարմինը: Խախտման վերաբերյալ արձանագրությունները քննում են և տույժ նշանակելու վերաբերյալ որոշումներն ընդունում է տեսչական մարմնի ղեկավարը կամ նրա տեղակալը:

 Այսպիսով, սույն վարչական գործում եղած ապացույցներով հիմնավորվել է ՀՀ ք․ Երևան, Արաբկիր 51 փողոց 3/1 հասցեում, բազմաբնակարան բնակելի շենքի շինարարական աշխատանքների ընթացքում հեղինակային հսկող «ԼՎՔ» ՍՊ ընկերության կողմից թույլ տրված վարչական իրավախախտման փաստը։

 Վերոգրյալի հիման վրա և ղեկավարվելով «Քաղաքաշինության բնագավառում իրավախախտումների համար պատասխանատվության մասին» օրենքի 4-րդ հոդվածի 1-ին մասի «ա» կետով, 11-րդ, 14-րդ և 18-րդ հոդվածներով՝

 **ՈՐՈՇԵՑԻ**

 1․ Հեղինակային հսկող «ԼՎՔ» ՍՊ ընկերությանը ենթարկել վարչական պատասխանատվության՝ «Քաղաքաշինության բնագավառում իրավախախտումների համար պատասխանատվության մասին» օրենքի 11-րդ հոդվածի հատկանիշներով՝ վերջինիս նկատմամբ կիրառելով վարչական տույժ՝ տուգանք՝ 20.000 (քսան հազար) ՀՀ դրամ գումարի չափով։

 2․ «ԼՎՔ» ՍՊ ընկերությանը տալ պարտադիր կատարման ցուցում՝ տասնհինգօրյա ժամկետում վերացնելու արձանագրված խախտումները։

**Ծանոթություն․**

Սույն որոշումը օրինական ուժի մեջ է մտնում հրապարակման պահից (հանձնվելուց, հանձված համարվելու օրվանից) մեկ ամիս հետո, և նույն ժամկետում ենթակա է բողոքարկման՝  ՀՀ քաղաքացիական դատավարության օրենսգրքով սահմանված կարգով:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  |   **ԱՇՈՏ ՇԱՀԲԱԶՅԱՆ**  |